હિન્દુત્વની પાંચમી પ્રણાલી ઍટલે રૂઢિગત ચાલી આવતા સંસ્કારોનું પાલન: આ અંગેના મહત્વના સંસ્કારોની ઉજવણી દ્વારા વ્યક્તિ જીવનના નવા તબ્બકમાં પ્રવેશતી વખતે દેવ, દેવો, દેવીઓ, કુટુંબીજનો અને સમાજના આશિષ પ્રાપ્ત કરે છે. આ પ્રકારનો પહેલો મોટો સંસ્કાર ઍટલે "નામકરણ" વિધી જે સાથે સાથે બાળકનો હિન્દુ ધર્મના વિશિષ્ટ સંપ્રદાયમાં પ્રવેશનો પણ સૂચકવિધી બની રહે છે. આ સંસ્કાર બાળકના જન્મ પછી ૧૧ થી ૪૧ દિવસમાં ઉજવાય છે. આ સમયે સંરક્ષક ઈષ્ટદેવોને બાળકની આજીવન રક્ષણ કરવાની જવાબદારી સોંપાય છે. બાળક લગભગ છ માસનું થાય ત્યારે "અન્ન પ્રશન" ઍટલે કે બાળકના પહેલીવારના અન્નાગ્રહણનો સંસ્કાર ઉજવાય છે. "વિધ્યારંભ" સંસ્કાર બાળકના વિધીસરના શિક્ષણનો આરંભ હોય છે જેની ઉજવણી છોકરો કે છોકરી ચોખા ભરેલી થાળીમાં પહેલો મૂળાક્ષર દોરી કરે છે. "વિવાહ" નો સંસ્કાર ઍ લગ્નનો હોઈ ભારે આનંદથી વિસ્તૃત રીતે ઉજવાય છે. જેમાં અગ્નિ પ્રગટાવી હોમ કરવાનો વિધી મહત્વનો હોય છે. "અંત્યેષ્ટી" નો સંસ્કાર ઍટલે મૃત્યુ પછી થતો વિધી જેનો આશય આત્માના આંતરિક દુનિયાના વિચલન માટે મોકળાશ કરી આપવાનો હોય છે અને તેમાં દિવંગત દેહને તૈયાર કરવો, અગ્નિસંસ્કાર, અસ્થી ઍકત્રિકરણ તેમજ અસ્થી વિસર્જન અને ઘરના શુધ્ધિકરણનો સમાવેશ થાય છે.